Diari Oficial de la Generalitat Valenciana


Sumari del DOGV 4472, del 02-04-2003 (2003/3755)

ORDE de 25 març de 2003, de la Conselleria d'Agricultura, Pesca i Alimentació, per la qual s'aprova la Carta de Servicis de les Oficines Comarcals d'Agricultura.
-----------------------------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3755


Data del document
:   25-03-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * relació administració-administrat
    * ciutadà
    * norma de qualitat
    * oficina d'informació
    * sector agrari
    * legislació

ORDE de 25 març de 2003, de la Conselleria d'Agricultura, Pesca i Alimentació, per la qual s'aprova la Carta de Servicis de les Oficines Comarcals d'Agricultura. [2003/3755]
  
Vist el projecte de Carta de Servicis de les Oficines Comarcals, elaborat pel Servici de Promoció Comarcal, i d'acord amb l'informe favorable de la Direcció General de Telecomunicacions i Modernització, esta Conselleria d'Agricultura, Pesca i Alimentació, en virtut de les facultats assignades per l'article 12 del Decret 191/2001, de 18 de desembre, del Govern Valencià, pel qual s'aprova la carta del ciutadà de la Comunitat Valenciana i es regulen les cartes de servicis de la Generalitat Valenciana, ha disposat:
  
Primer
  
Aprovar la Carta de Servicis de les Oficines Comarcals d'Agricultura d'acord amb el contingut establit en l'annex d'esta orde.
  
Segon
  
Ordenar la publicació de la present disposició en el Diari Oficial de la Generalitat Valenciana.
  
Tercer
  
Acordar que, a partir de la publicació de la present orde en el Diari Oficial de la Generalitat Valenciana, la Carta de Servicis estarà disponible per al públic a través de l'adreça d'Internet www.gva.es en l'apartat ?Atenció al ciutadà- o en www.gva.es/carta.
  
Tot això sense perjuí d'altres accions divulgatives que, si és procedent, s'adoptaran.
  
València, 25 març de 2003
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ
  
ANNEX
  
CARTA DE SERVICIS DE LES OFICINES COMARCALS D'AGRICULTURA
  
COMPROMÍS INSTITUCIONAL
  
Les oficines comarcals de la Conselleria d'Agricultura, Pesca i Alimentació, per la seua proximitat als agricultors i ramaders i pel seu coneixement i implicació en el medi rural, tenen com a objectiu fonamental acostar l'administració a l'agricultor i ramader proporcionant-li informació i facilitant-li les gestions necessàries per a accedir als servicis i les ajudes existents.
  
El nostre compromís amb els ciutadans és millorar i ampliar la qualitat dels servicis que presta la Conselleria a través d'estes oficines, perquè els agricultors i ramaders puguen disposar de més facilitats en els tràmits i gestions de la seua explotació.
  
EL SERVICI
  
Corresponen a les oficines comarcals de la Conselleria, en el seu àmbit territorial, les funcions següents:
  
- Informar els ciutadans sobre els servicis que la Conselleria realitza, així com la seua localització.
  
- Divulgar i, si és procedent, promoure entre agricultors i ramaders les actuacions que la Conselleria desplega en el sector agrari i alimentari.
  
- Prestar assistència i assessorament tècnic als agricultors en els problemes de les seues explotacions, així com en les ajudes disponibles.
  
- Iniciar la tramitació de expedients d'ajudes.
  
- Elaborar informes, dades estadístiques i estudis requerits per la Conselleria.
  
- Realitzar activitats d'inspecció pecuària.
  
- El registre i la recepció d'escrits i comunicacions.
  
COMPROMISOS DE QUALITAT AMB ELS CIUTADANS
  
Fiabilitat
  
Li proporcionem de manera immediata una informació clara i exacta de les condicions i la quantia de les ajudes Institucionals (més de 60.000 ajudes tramitades per les OCAPA a l'any).
  
L'ajudem en l'emplenament material de la documentació necessària per a sol·licitar ajudes Institucionals quan així ens ho requerisca.
  
Rapidesa
  
Ens comprometem a acurtar els terminis de tramitació dels expedients d'ajudes institucionals reduint en un 5% els terminis màxims reglamentàriament establits.
  
Li garantim un temps mitjà de resposta inferior a 15 dies laborables en l'emissió del 90% dels informes de certificació d'ajudes en inspeccions agropecuàries.
  
Tracte personalitzat
  
El personal de les oficines l'atendrà, personalment i individualment, de forma amable i respectuosa.
  
Seguretat
  
El diagnòstic i el consell tècnic es realitzarà amb les màximes garanties quant a la seua eficàcia, i es garantix la realització per part dels tècnics de les visites al camp que calguen, la realització de reunions informatives i la prestació d'un assessorament tècnic agrari professional i independent.
  
Transparència
  
Podrà seguir el grau de compliment dels compromisos establits en esta Carta de Servicis consultant els indicadors de qualitat que es publicaran i actualitzaran periòdicament en la adreça d'Internet següent: www.gva.es/carta.
  
TAULA D'INDICADORS. Mesurem la qualitat
  
AJUDE'NS A MILLORAR EL SERVICI
  
Si té cap problema amb el nostre servici o hi vol aportar suggeriments, li preguem que utilitze els impresos normalitzats que, a l'efecte, trobarà en qualsevol de les oficines de registre de la Generalitat Valenciana, o en el nostre web (en l'apartat d'atenció al ciutadà).
  
OFICINES COMARCALS DE LA CONSELLERIA D'AGRICULTURA, PESCA I ALIMENTACIÓ
  
PROVÍNCIA D'ALACANT
  
Callosa d'En Sarriá, Cocentaina, Elx, Novelda, Orihuela, Pego, Sant Joan, Villena.
  
PROVÍNCIA DE CASTELLÓ
  
La Vall d'Uixó, Lucena, Morella, Sant Mateu, Segorbe, Vall d'Alba, Vila-real, Vinaròs.
  
PROVÍNCIA DE VALÈNCIA
  
Aldaia, Alzira, Ayora, Carlet, Castelló de Rugat, Catarroja, Chelva, Chiva, Cullera,
  
Enguera, Foios, Gandia, Llíria, Ontinyent, Requena, Sagunt, Torrebaja, Utiel, Xátiva.
  
HORARI D'ATENCIÓ AL PÚBLIC
  
De dilluns a divendres, de 9.00 a 14.00